open-index/open-wikipedia-markdown huggingface dataset:
HMS Renown (1895)

**HMS Renown** oli Britannian kuninkaallisen laivaston 1890-luvun lopulla valmistettu toisen luokan predreadnought-taistelulaiva. Alus oli suunniteltu kaukomaiden laivastoasemille sijoitettujen risteilijälaivueiden johtoalukseksi, ja siten se palveli Pohjois-Amerikan ja Länsi-Intian laivastoaseman lippulaivana sekä uransa alussa Välimeren laivastossa. Risteilijöiden nopeuden kasvaessa alus muuttui sopimattomaksi suunniteltuun tehtäväänsä, jolloin siitä tehtiin kuninkaallinen jahti 1900-luvulla poistamalla sen apuaseet. Uransa lopulla vuodesta 1909 alkaen alus oli lämmittäjien koululaivana ennen sijoittamistaan poistolistalle vuonna 1913. Alus myytiin romutettavaksi alkuvuodesta 1914.

## Valmistus
Alus tilattiin Pembroken telakalta osana vuosien 1892–1893 laivasto-ohjelmaa ja sen köli laskettiin helmikuussa 1893. Alus laskettiin vesille 8. toukokuuta 1895 ja se valmistui tammikuussa 1897.

## Palvelus
Alus varustettiin vuonna 1896 valmistuttuaan Devonportin telakalla, ja palvelukseen otettaessa se sijoitettiin vuonna 1897 Pohjois-Amerikan ja Länsi-Intian asemalle vara-amiraali Sir John Fisherin lippulaivaksi. Alus siirrettiin vuonna 1899 Välimeren laivastoon, jossa se palveli aina vuoteen 1902 saakka.

Aluksen pääkannen kuuden tuuman tykit poistettiin vuonna 1902, kun se varustettiin kuljettamaan Connaughtin herttuapari Intiaan. Intiasta palattuaan alus oli reservissä. Loput kuuden tuuman tykit poistettiin modernisoinnin aikana vuosina 1904–1905, ja palvelukseen palattuaan alus kuljetti Walesin prinssin ja prinsessan Intiaan. Kuljetustehtävän päätyttyä alus palautettiin reserviin, ja se sijoitettiin lämmittäjien koululaivaksi Portmouthiin vuonna 1909.

Alus poistettiin palveluksesta vuonna 1913, ja se myytiin romutettavaksi vuotta myöhemmin.

## Lähteet

*
*
*
*

### Viitteet
Centurion-luokka (taistelulaiva)

**Centurion-luokka** oli Britannian kuninkaallisen laivaston vuosina 1890-1897 valmistettu kahden aluksen muodostama toisen luokan predreadnought-taistelulaivaluokka. Luokan alukset poistettiin vanhentuneina palveluksesta jo ennen ensimmäistä maailmansotaa.

Alukset suunnitteli laivaston pääsuunnittelijana ollut Sir William White ja niiden oli tarkoitus palvella Kiinan ja Tyynenmeren laivastoasemien lippulaivoina. Alusten aseistus oli aikansa muihin aluksiin nähden keveä samoin kuin panssarointi, mikä mahdollisti vapautuneen uppouman käyttämisen hiilivarastojen kasvattamiseen ja siten alusten toimintasäteen parantamiseen. Alusten toiminta-alueilla ei pidetty todennäköisenä raskaiden pinta-alusten kohtaamista.

## Alukset

## Lähteet

*
*
*
*

### Viitteet
Tšetšulino

**Tšetšulino** () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Novgorodin ja Pietarin välisen maantien varrella 18 kilometriä Novgorodista pohjoiseen. Asukkaita on 2&nbsp;200 henkeä (vuonna 2009).

Kunnan pinta-ala on 23,7 neliökilometriä. Se rajoittuu pohjoisessa Novgorodin piirin Podberezjen ja idässä Savinon kuntiin, etelässä Novgorodin kaupunkipiirikuntaan sekä lännessä Trubitšinon kuntaan. Pinta-alasta 77,2 % on maatalousmaata. Seudun halki virtaa Olhavan sivujoki Pitba. Tšetšulinon lisäksi kuntaan kuuluu Olhavanjoen rannalla sijaitseva Kotovitsyn kylä.

Tšetšulinosta on linja-autoyhteys Novgorodiin. Pääelinkeinot ovat maa- ja metsätalous (69,5 %) sekä kunnallispalvelut (17,0 %). Kunnassa toimii maatalousyritys *Novgorodski bekon* ja tielaitos. Työvoimasta 24,3 % työskentelee kunnan ulkopuolella.

Tšetšulinon kylä koostuu mukavuuksilla varustetuista kerrostaloista sekä puisista omakotitaloista. Palveluihin kuuluu lastentarha, keskikoulu, lasten musiikkikoulu, kansanperinne- ja vapaa-ajankeskus, kirjasto, posti, yleinen sauna ja poliklinikka.

## Lähteet

## Aiheesta muualla
* Tšetšulinon kunnan sivusto
Federico Mompou

**Federico Mompou** (16. huhtikuuta 1893 Barcelona – 30. kesäkuuta 1987 Barcelona) oli espanjalainen säveltäjä. Hänet tunnetaan lauluistaan ja pianominiatyyreistään. Mompou opiskeli pianonsoittoa Barcelonassa ja piti ensikonserttinsa 15-vuotiaana. Kolme vuotta myöhemmin hän pääsi Enrique Granadosin suosituksella Pariisiin opiskelemaan pianonsoittoa ja harmoniaa. Siellä hän sävelsi ensimmäiset pianokappaleensa (*Impresiones intimas*, 1911–1914).

Ensimmäisen maailmansodan puhjettua Mompou palasi Barcelonaan, josta hän muutti takaisin Pariisiin vuonna 1921. Hän pysyi siellä seuraavat 20 vuotta, kunnes palasi uudemman kerran pysyvästi Barcelonaan. Hänestä tehtiin Ordre des Arts et des Lettres'n *Chevalier*. Hän sai säveltäjänä vaikutteita muun muassa Erik Satielta.

Monet Mompoun pianosarjoista sävellettiin pitkien ajanjaksojen kuluessa. Niihin kuuluvat *12 Cançons i dansas* (1921–1928, 1942–1962), kymmenen *Preludia* (1927–1930, 1943–1951), *Variaciones sobre un tema di Chopin* (1938–1957), *Paisajes* (1942–1960) ja *Música callada* (1959–1967). Lauluteoksiin lukeutuvat *Comptines I-VI* (1931, 1943), *Combat del somni* (1942–1948) ja *Llueve sobre el rio* (1945). Kuoroteoksia ovat *Cantar del alma* (1951) ja *Improperios* (1963).

## Lähteet
HMS Revenge (1892)

**HMS Revenge** oli Britannian kuninkaallisen laivaston vuonna 1892 vesillelaskettu Royal Sovereign -luokan toisen luokan predreadnought-taistelulaiva. Alus nimettiin elokuussa 1915 *HMS Redoubtableksi*, jotta nimi vapautuisi uudelle alukselle.

## Valmistus

Alus tilattiin Palmers Shipbuilding and Iron Companyltä Jarrowista ja sen köli laskettiin 12. helmikuuta 1891. Alus laskettiin vesille 3. marraskuuta 1892 ja se valmistui maaliskuussa 1894.

## Palvelus
Alus myytiin romutettavaksi vuonna 1919.

## Lähteet
*
*
*
*

### Viitteet
Stanislaus Lokuang

**Stanislaus Lokuang** (1. tammikuuta 1911 – 28. helmikuuta 2004) oli taiwanilainen roomalaiskatolinen arkkipiispa. Hänet vihittiin papiksi 9. helmikuuta 1936 ja nimitettiin Tainanin hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.

Lokuang sai 15. helmikuuta 1966 nimityksen Taipein arkkipiispaksi, jona hän toimi, kunnes erosi 5. elokuuta 1978. Hän osallistui Vatikaanin toiseen kirkolliskokoukseen.

## Lähteet
Jadowniki

**Jadowniki** on kylä Puolassa Vähä-Puolan voivodikunnassa Brzeskon kunnassa. Se sijaitsee noin 50 kilometriä Krakovasta itään. Vuoden 2011 väestönlaskennan mukaan kylässä asui 5&nbsp;048 asukasta.

## Lähteet
Joseph Ti-kang

**Joseph Ti-kang** (; 7. toukokuuta 1928 – 29. joulukuuta 2022) oli taiwanilainen roomalaiskatolinen arkkipiispa. Hänet vihittiin papiksi Taipein arkkihiippakuntaan 20. joulukuuta 1953 ja nimitettiin Kiayin hiippakunnan johtoon 21. kesäkuuta 1975. Piispaksi vihkiminen seurasi 22. heinäkuuta 1975. Pääkonsekraattorina toimi Agnelo Rossi, jota avustivat Joseph Kuo Joshih ja Stanislaus Lokuang.

Ti-kang sai 3. toukokuuta 1985 nimityksen Taipein koadjuuttoriarkkipiispaksi, ja 11. helmikuuta 1989 hänestä tuli sen arkkipiispa. Hän jäi eläkkeelle 24. tammikuuta 2004.

## Lähteet
Bosco Lin Chi-nan

**Bosco Lin Chi-nan** (s. 14. toukokuuta 1943) on taiwanilainen roomalaiskatolinen piispa. Hänet vihittiin papiksi 6. tammikuuta 1973 ja nimitettiin Kaohsiungin hiippakunnan vihkipiispaksi sekä Alexanumin titulaaripiispaksi 28. syyskuuta 1992. Piispaksi vihkiminen seurasi 2. tammikuuta 1993. Pääkonsekraattorina toimi Paul Shan Kuo-hsi, jota avustivat Matthew Kia Yen-wen ja Joseph Lin Thien-chu. 

Lin Chi-nan sai 24. tammikuuta 2004 nimityksen Tainanin piispaksi.

## Lähteet
Exit Speed

**Exit Speed** on vuonna 2008 ensi-iltansa saanut yhdysvaltalainen toiminnallinen jännityselokuva. Sen pääosissa esiintyvät Desmond Harrington, Lea Thompson, Alice Greczyn ja Fred Ward. Elokuvan on ohjannut Scott Ziehl. Suomessa elokuvan ikäraja on 18.

## Juoni

Linja-auto on matkalla kohti El Pasoa kyydissään matkustajia, jotka ovat lähdössä joulunviettoon ystäviensä ja perheidensä luokse. Maantiellä Nomad-moottoripyöräjengi alkaa piinata linja-autoa tekemällä erilaisia stuntteja sen ympärillä. Kun yksi motoristeista jää vahingossa linja-auton alle ja saa surmansa, muut jengin jäsenet vannovat kostoa. He lähtevät bussin perään ja surmaavat kuljettajan. Eräs jengiläisistä kätkee kuolleen motoristin ja kuljettajan heinikkoon. Samalla kersantti Archie sattuu paikalle ja yrittää selvittää, kuka jengiläinen oikein on, jolloin Cupidoksi kutsuttu mies ottaa stiletin taskustaan. Kersantti sanoo erehtyneensä henkilöstä ja jatkaa matkaansa. Cupido poistuu paikalta kohti nomadien piilopaikkaa, tietämättä Archien alkaneen varjostaa häntä.

Cupido saapuu jengin piilopaikkaan, hylättyyn teollisuushalliin, kertomaan siitä, mitä näki maantiellä. Archie tarkkailee tilannetta etäältä kiikareillaan. Yksi bussin matkustajista, Maudie-niminen nainen, lähtee etsimään apua juosten, mutta nomadit huomaavat hänen karkaavan ja estävät aikeet. Jengin johtaja ahdistelee Maudieta, mutta yksi matkustajista ampuu johtajan jousella. Pakeneva Maudie saapuu hallin luokse ja huomaa, että jengiläiset ovat päätyneet kersantti Archien kimppuun. He lyöttäytyvät yhteen ja pakenevat kahdestaan läheiseen kylään, josta he löytävät aseen ja aloittavat taistelun jengiläisiä vastaan. Archie ampuu jengiläisiä yksi kerrallaan ja saa avukseen kollegansa, alikersantti Merideth Colen. Haavoittunut Archie joutuu sairaalaan, mutta selviää elossa.

## Rooleissa

## Aiheesta muualla
* 
* 
*
Kaiku Entertainment

**Kaiku Entertainment Oy** on 2007 perustettu musiikkiyhtiö. Kokonaisuuteen kuuluvat levymerkki ja musiikkikustantamo.
Samoissa tiloissa toimii myös äänitysstudio ja musiikkituotantoyhtiö Hip Music Productions Oy. Yhtiön toimitilat ovat Pohjoisrannassa Helsingin Kruununhaassa. Kaiku Entertainment Oy sai alkunsa, kun Pekka Ruuska lopetti 13 vuoden uransa Warner Music Finlandin tuotantopäällikkönä perustaakseen oman yhtiönsä Kaiku Entertainmentin. Niin ikään Kaiussa 2012 aloittanut kustannusjohtaja Tom Frisk työskenteli aiemmin Warnerilla samoissa tehtävissä 16 vuoden ajan. 

Keväällä 2018 Rähinä Recordsin kaikki uusi julkaisutoiminta siirrettiin Kaiku Entertainmentille.

Marraskuussa 2018 Sanoma ilmoitti ostavansa osuuden Kaiku Entertainmentistä.

## Kaiku Recordingsin artistit
* Johanna Kurkela
* Juha Tapio
* KOI
* Laura Voutilainen
* Jukka Poika
* Eve Hotti
* Ella Lymi
* Disco
* Lord Est
* Stina Girs
* Oskari Ruohonen
* Laurell
* Tuure Boelius
* Jonne Aaron
* Elastinen 
* Timo Pieni Huijaus
* Brädi
* Uniikki
* Leo Luthando 
* Ares
* Kiki
* Tiisu

## Kaiku Songs
**Kaiku Songs** -kirjoittajat ovat:
* Erin Anttila (pop)
* Eppu Kosonen (pop, rock)
* Jurek (pop)
* Aku Rannila (pop, iskelmä, rock)
* Saara Törmä (pop, iskelmä, rock)
* Henna Sarriola (pop)
* Mikko Karjalainen (iskelmä)
* Petri Somer (iskelmä)
* Suvi Vainio (pop, iskelmä)
* Miia Liu (pop)
* Tido (pop, hip hop, rock)
* Minna Koivisto (pop)
* Olli Äkräs (pop, rock)
* Rafael Elivuo (pop)
* Redrama (pop, hip hop)
* Santeri Ruohonen (pop, rock)
* Atso Soivio (pop, hip hop)
* Janne Huttunen (pop, rock)

Aiemmin Kaiku Songissa ovat vaikuttaneet Tommi Kalenius, Pauli Rantasalmi, Vilma Alina ja Ilkka Wirtanen.

## Lähteet

## Aiheesta muualla
* Kaiku Enterntainmentin verkkosivut
* Hip Music Productions Oy kotisivu
Ensemble InterContemporain

**Ensemble InterContemporain** on Pierre Boulezin vuonna 1976 perustama kamariorkesteri. Sen musiikillinen johtaja on syksystä 2013 alkaen saksalainen kapellimestari, säveltäjä Matthias Pintscher. Hän seuraa Susanna Mälkkiä.

Ensemble on toiminut vuodesta 1995 lähtien Pariisissa Cité de la Musiquessa. Ryhmä työllistää 31 solistia kokopäiväisesti. Kokoonpanolla on yhteensä yli 60 konserttia joka kaudella Ranskassa ja ulkomailla. Ryhmän esityspaikkoja on ollut muun muassa Carnegie Hall New Yorkissa, Royal Festival Hall ja Albert Hall Lontoossa, Berliinin Filharmonia, Wienin Konzerthaus, Salle Pleyel, Opéra de Paris, Milanon Scala, Concertgebouw  Amtersdamissa ja Liceu Barcelonassa. Lisäksi Ensemble InterContemporain on esiintynyt monilla kansainvälisillä festivaaleilla muun muassa Edinburghissa , Aix-en-Provencessa, Lucernessa, Wiener Festwochenssa, BBC Proms -festivaaleilla ja Festival Musicassa. Ensemble  järjestää myös konsertteja lapsille, luovia työpajoja opiskelijoille ja esimerkiksi harjoitusohjelmia tuleville esiintyjille, orkesterinjohtajille ja säveltäjille.

Monenlaisia poikkitaiteellisia projekteja toteuttanut ryhmä on tehnyt yhteistyötä myös suomalaisen Tero Saarinen Companyn kanssa, koreografi-tanssija Tero Saarisen George Crumbin *Valaan ääniä* -sävellykseen perustuvassa teoksessa *Vox Balaenae* (2011). 

## Musiikilliset johtajat
* Pierre Boulez (1976–1978)
* Michel Tabachnik (1978–1979)
* Peter Eötvös (1979–1991)
* David Robertson (1992–1999)
* Jonathan Nott (2000–2005)
* Susanna Mälkki 2006–2013
* Matthias Pintscher 2013–

## Lähteet

## Aiheesta muualla
*Ensemble Intercontemporain
First Mission

**First Mission** () on vuonna 1985 julkaistu hongkongilainen toimintakomedia. Elokuvan pääosia esittävät mm Jackie Chan, Sammo Hung, Emily Chu, Mang Hoi, Lam Ching-ying, Peter Chan, Chin Kar-lok, Yuen Wah, Corey Yuen, Melvin Wong, Dennis Chan ja James Tien. Elokuvan on ohjannut Sammo Hung.

## Aiheesta muualla
* 
*
HMS Cressy (1899)

**HMS Cressy** oli Britannian kuninkaallisen laivaston Cressy-luokan panssariristeilijä, joka palveli ensimmäisessä maailmansodassa.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 12. lokakuuta 1898. Alus laskettiin vesille 4. joulukuuta 1899 ja valmistui 28. toukokuuta 1901.

## Palvelus
Ensimmäisen maailmansodan alkaessa *Cressy* oli sijoitettuna reserviin, mistä se palautettiin palvelukseen miehitettynä reserviläisillä. Alus liitettiin Cressy-luokan aluksista muodostettuun kontra-amiraali Henry H. Campbellin johtamaan 7. risteilijälaivueeseen, joka liitettiin osaksi Harwichiin sijoitettuja laivastovoimia osaksi Pohjanmeren valvontajoukkojen risteilijäosasto C:tä valvomaan Pohjanmeren eteläosaa.

Alus oli kahden sisaraluksensa kanssa tulossa 22. syyskuuta satamaan tankatakseen. Osasto matkasi jonossa kymmenen solmun nopeudella, kun Saksan keisarikunnan laivaston sukellusveneen *[[SM U-9]]*:n päällikkö luutnantti Otto Weddigen havaitsi alukset. Sukellusveneestä laukaistiin torpedo *[[HMS Aboukir (1900)|HMS Aboukiriin]]*, jonka köli katkesi. Alus upposi 20 minuutissa, jolloin 527 miestä sai surmansa. *Cressy* ja *[[HMS Hogue (1900)|HMS Hogue]]* luulivat aluksi aluksen osuneen miinaan aloittaessaan pelastustyöt, jolloin sukellusvene laukaisi vielä kaksi torpedoa *Hogueen* ja kaksi *Cressyyn* upottaen kummatkin.

## Lähteet
*
*
*

### Viitteet
TripAdvisor

**Tripadvisor.com** on kansainvälinen matkailusivusto, jonka kirjautuneet jäsenet voivat lähettää kuvia tai kirjoittaa matka-arvosteluja ja -arviointeja matkakohteista, hotelleista ja ravintoloista ympäri maailman. Kohteita ja arvosteluja voi ilman rekisteröitymistä tarkastella. 

Tripadvisor perustettiin vuonna 2000. Verkkosivuilla vuonna 2010 kävi noin 50 miljoonaa kävijää ja sivuille on kirjoitettu noin 35 miljoonaa arviointia. Sivusto sisältää yli 200 000 hotellia ja nähtävyyttä sekä yli 30 000 matkakohdetta ympäri maailmaa. Yhtiön päämaja sijaitsee Needhamissa Massachusettsissa Yhdysvalloissa. 

## Lähteet

## Aiheesta muualla
*Tripadvisor.com
Kotimaa (Muonio)

**Kotimaa** on kylä Muoniossa, Luoteis-Lapissa. Kotimaa sai vuonna 2012 virallisen kylästatuksen ja on näin ollen Muonion tuorein kylä. Kylässä on yhteensä 11 vakituista asukasta.

## Lähteet
X (The 69 Eyesin albumi)

**X** on The 69 Eyes -yhtyeen kymmenes albumi, joka julkaistiin 28. syyskuuta 2012. Se nousi Suomen virallisen listan sijalle 4.

## Kappaleet
#
#
#
#
#
#
#
#
#
#

## Kokoonpano
* Jyrki 69 – laulu
* Timo-Timo – kitara
* Bazie – kitara, taustalaulu
* Archzie – basso, taustalaulu
* Jussi 69 – rummut, lyömäsoittimet

## Arvostelut
* Desibeli.net: 
* Imperiumi: 7½/10
* Kaaoszine.fi: 8½/10
* Rumba: 
* Soundi: 

## Lähteet

## Aiheesta muualla
* ''X'' discogs.com -sivustolla
HMS Sutlej (1899)

**HMS Sutlej** oli Britannian kuninkaallisen laivaston Cressy-luokan panssariristeilijä.

## Valmistus

Alus tilattiin John Brown and Companyltä Clydebankistä, missä köli laskettiin 18. elokuuta 1898. Alus laskettiin vesille 18. marraskuuta 1899 ja valmistui 6. toukokuuta 1902.

## Palvelus
Vaikka alus oli jo vanhentunut ensimmäisen maailmansodan alkaessa, se liitettiin Pohjanmerellä partioiviin aluksiin sekä tukemaan Harwichiin sijoitettuja Kanaalin itäpäätä valvovia hävittäjiä ja sukellusveneitä.

## Lähteet
*
*

### Viitteet
Beautiful & Monstrous

**Beautiful & Monstrous** on saksalaisyhtye Subsignalin esikoisalbumi, joka julkaistiin 25. syyskuuta 2009.

## Kappaleet
#
#
#
#
#
#
#
#
#

## Kokoonpano
* Arno Menses – laulu
* Markus Steffen – kitara
* Ralf Schwager – basso
* David Bertok – kosketinsoittimet
* Roel van Helden – rummut

## Lähteet
* 

### Viitteet

## Aiheesta muualla
* Subsignalin viralliset sivut
*
Mochitsura Hashimoto

**Mochitsura Hashimoto** (jap. 橋本以行 - Hashimoto Mochitsura, 14. lokakuuta, 1909 – 25. lokakuuta, 2000) oli Japanin Keisarillisen laivaston komentaja. Hän tuli lähinnä tunnetuksi *[[USS Indianapolis (CA-35)|USS Indianapoliksen]]* upottamisesta, joka tapahtui 30. heinäkuuta 1945. Raskaan risteilijän upotus oli Yhdysvaltain laivaston suurin avomerellä kokema yksittäinen menetys.

*Indianapolis* oli palaamassa Guamilta kohti Yhdysvaltain länsirannikkoa. Sitä ennen se oli vienyt Tinianille atomipommin keskeisimmät osat. Hashimoton komentama sukellusvene *[[I-58]]* upotti *Indianapoliksen* kuudella torpedolla, joista kaksi osui. Alus oli tehnyt hyökkäyksen amerikkalaisten sotasatamaa vastaan Guamilla puolta vuotta aiempana ja käyttänyt siinä *[[kaiten]]*-itsemurhatorpedoja.

Hashimoton sotilasura kesti 14 vuotta. Hän oli kadettina vuosina 1927–1931 Etajiman laivastoakatemiassa lähellä Hiroshimaa. Sukellusveneviirikköön tuli nimitys vuonna 1934. Sodan jälkeen hän palveli japanilaisen kauppa-aluksen kapteenina. Hän jatkoi viime vuosinaan isänsä perinteitä shintolaisena pappina. Mochitsura Hashimoto oli syntynyt Kiotossa, missä myöskin kuoli vuonna 2000.

## Lähteet
*Thomas, Gordon; Witts, Max Morgan: Enola Gay – pommikone Hiroshiman yllä. Suom. Nuuttila, Antti. Porvoo: WSOY, 1981. .

## Aiheesta muualla
* http://ww2db.com/person_bio.php?person_id=502
* http://www.ussindianapolis.org/hashimoto.htm 
* http://b-29s-over-korea.com/USS_Indianapolis_Tragedy/USS_Indianapolis_Tragedy02.html
* http://www.history.navy.mil/faqs/faq30-8.htm
Jerónimo Tomás Abreu Herrera

**Jerónimo Tomás Abreu Herrera** (30. syyskuuta 1930 Jarabacoa – 27. kesäkuuta 2012) oli Dominikaanisesta tasavallasta kotoisin ollut roomalaiskatolinen piispa. Hänet vihittiin papiksi 29. kesäkuuta 1955 ja nimitettiin Mao-Monte Cristin hiippakunnan johtoon 16. tammikuuta 1978. Piispaksi vihkiminen seurasi 4. maaliskuuta. Pääkonsekraattorina toimi Octavio Antonio Beras Rojas, jota avustivat Roque Antonio Adames Rodríguez ja Juan Antonio Flores Santana.

Abreu Herrera jäi eläkkeelle 24. toukokuuta 2006.

## Lähteet
Aarrearkku

**Aarrearkku** on Fazerin valmistama ja sen brändeihin kuuluva makeiskokoelma. Aarrearkku-karkkien kokoelmaan kuuluu hedelmäjalokiviä, avaimia, kolikoita, oransseja kuorrutelakuja, hedelmäeläimiä ja salmiakkivinoneliöitä. Ennen jalokivet olivat ötököiden muotoisia, avaimet ja kolikot olivat autoja. Aarrearkku-pusseista on valmistettu muidenkin Fazer-makeispussien tavoin kahta pussikokoa, 180 gramman ja 400 gramman Jumbopussia.

Aarrearkku sisältää epäilyttäväksi lisäaineeksi luokiteltua indigokarmiinia, joka saattaa aiheuttaa osalle mm. hengitysoireita, ihottumaa, oksennusta tai pahanolontunnetta.

Vuonna 2025 julkaistiin Aarrearkun kirpeä versio Aarrearkku Kirpeä.

## Lähteet
European Christian Political Youth Network

**European Christian Political Youth Network** (lyh. **ECPYouth**) on vuonna 2004 perustettu kristillisdemokraattisten puolueiden nuorisojärjestöjen yhteistyöjärjestö. Järjestö perustettiin Kortenbergissä, Belgiassa, jolloin nuorisojärjestöt kahdeksasta eri maasta allekirjoittivat nk. Lakitelekin julistuksen.

ECPYouthiin kuuluu vuonna 2021 kahdeksan jäsenjärjestöä kuudesta eri maasta. ECPYouth on Euroopan kristillisen poliittisen liikkeen itsenäinen nuorisojärjestö.

## Jäsenjärjestöt
* : PerspectieF, SGP Jongeren
* : Georgian kristillisdemokraatisen liikkeen nuoret
* : Academia pentru Integritate în Conducere
* : PCD Youth
* : Junge Evangelische Volkspartei
* : Ukrainan kristillisdemokraattisen liiton nuoret, Democratic Development Foundation

## Katso myös
* Euroopan kristillinen poliittinen liike

## Aiheesta muualla
Järjestön kotisivut

## Lähteet
Harold L. Brode

**Harold Leonard Brode** oli yhdysvaltalainen ydinfyysikko. Hänen opinahjonsa oli Cornellin yliopisto.

Brode teki ydintutkimustyötä Los Alamosin kansallisessa laboratoriossa. Hänen oppi-isänsä oli Hans A. Bethe. Monen muun, kuten Robert Oppenheimerin, ohella Bethe ja Brode valmensivat eli jatkokouluttivat Enola Gayn tutkaupseeria, luutnantti Jacob Beseriä, tämän suhteellisen vaativien tehtävien suorittamiseen. Luutnantti Beser oli myös perehtynyt ydinfysiikkaan ja valmistunut Johns Hopkinsin yliopistosta.

Harold Broden erityisenä tutkimusalueena on ollut muiden muassa ydinräjäytysten aikaansaamien tuhovaikutusten tutkiminen. Hänestä tuli tietokonemallintamisen pioneeri työssään, joka alkoi Broden osalta 1950-luvun paikkeilla. Hän liittyi myös vuonna 1946 perustettuun niin kutsuttuun RAND-ohjelmaan.

## Lähteet
* Thomas, Gordon; Witts, Max Morgan: *Enola Gay – pommikone Hiroshiman yllä*, s. 46. Suom. Antti Nuuttila. Porvoo: WSOY, 1981. .

## Aiheesta muualla
* Harold L. Brode | RAND
* Evi: facts about Harold L. Brode
Emanuele Belardi

**Emanuele Belardi** (s. 9. lokakuuta 1977) on italialainen jalkapallomaalivahti, joka edustaa Serie B:ssä pelaavaa Reggina Calciota. Belardi on aiemmin pelannut muun muassa Juventuksessa, jossa hän oli joukkueen kakkosvahti Gianluigi Buffonin takana sekä Udinesessa slovenialaisen Samir Handanovičin kakkosvahtina.
Pekka Salo

**Pekka Salo** (s. 1945) on suomalainen Yle TV2:n toimittaja ja käsikirjoittaja. Pekka Salo muistetaan muun muassa Karvakuonojen Eno-Elmerinä. Lisäksi Salo on ohjannut ja kirjoittanut *[[Rölli (televisiosarja)|Rölliä]]* sekä joulukalenteriohjelmaa *Korvatunturin tallin joulu* (1999).

Salo oli myös ''Pikku Kakkosen'' ensimmäinen juontaja. Hän juonsi *Pikku Kakkosen* ensimmäisen lähetyksen 11. tammikuuta 1977. Ransu Karvakuono tuli vuonna 1978 hänen kaverikseen juontamaan. Myös Salon puoliso Maija Salo on juontanut *Pikku Kakkosta*.

## Lähteet

## Aiheesta muualla
*Pekka Salo Ylen Elävässä arkistossa 
*Pekka Salo: Nuken kanssa juontaminen  Yle vintti. Lastenohjelmien historia, Pikku Kakkonen (valitse audiolinkki)
*Pekka Salo: Pikku Kakkosen ensimmäiset ohjelmat  Yle vintti. Lastenohjelmien historia, Pikku Kakkonen (valitse audiolinkki)
Tonje Angelsen

**Tonje Angelsen** (s. 17. tammikuuta 1990 Trondheim) on norjalainen korkeushyppääjä.

Angelsen karsiutui loppukilpailusta alle 20-vuotiaiden MM-kilpailuissa 2006 ja 2008, saman ikäluokan EM-kilpailuissa 2009 sekä aikuisten EM-kilpailuissa 2010, sisäratojen EM-kilpailuissa 2011, Daegun MM-kilpailuissa 2011 ja sisäratojen MM-kilpailuissa 2012. Alle 23-vuotiaiden EM-kilpailuissa 2011 hän sijoittui neljänneksi. Euroopan-mestaruuskilpailuissa 2012 hän hyppäsi ennätyksensä 197 cm saavuttaen hopeaa. Lontoon olympialaisissa hän karsiutui loppukilpailusta. Hän sijoittui yhdeksänneksi Zürichin EM-kilpailuissa 2014. Hän karsiutui loppukilpailusta Rio de Janeiron olympialaisissa 2016, Berliinin EM-kilpailuissa 2018 ja Glasgow'n sisäratojen EM-kilpailuissa 2019.

Sisäradoilla Angelsenin ennätys on vuonna 2012 hypätty 193 cm.

## Lähteet
Laptevo

**Laptevo** () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin länsiosassa 35 kilometrin päässä Pestovosta. Kylässä on 240 ja kunnassa reilut 600 asukasta (vuonna 2009).

Laptevon kunnan pinta-ala on 251,64 neliökilometriä. Se rajoittuu pohjoisessa Pestovon piirin Bogoslovon, idässä Ohonan ja etelässä Ustjutskojen kuntiin sekä lännessä Mošenskojen piiriin. Pinta-alasta 72,8 % on metsää ja 25,4 % erityisaluetta. Seudulla on useita pieniä järviä. Kunnan lounaisosa kuuluu Redrovon rauhoitusalueeseen.

Keskuskylän lisäksi kuntaan kuuluu 18 kylää: Alehnovo, Anisimovo, Bezzubtsevo, Bolšaja Gorka, Bryzgovo, Fjodorovštšina, Gluhatši, Klešnevo, Korovino, Muravjovo, Myšenets, Nivy, Obornevo, Ohipovo, Sahino, Tšepurino, Tšornoje ja Žarki. Laptevon jälkeen toinen suurempi kylä on reilun sadan asukkaan Bezzubtsevo.

Kylistä on linja-autoyhteydet Pestovoon. Työvoimasta 63 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (41,1 %), opetusala (28,6 %) sekä kunnallis- ja sosiaalipalvelut (15,2 %). Kunnassa toimii kaksi maitotilaa, yksityinen maatila, korjausverstas, viljavarasto ja sahalaitos.

Palveluihin kuuluvat Laptevon keskikoulu ja Bezzubtsevon peruskoulu lastentarhoineen sekä molempien kylien kulttuuritalot, kirjastot, postit ja lääkintäasemat. Nähtävyyksiä ovat muinaiset hautapaikat, 1800-luvulla rakennettu Tšornojen kirkko sekä Vasiljevan talo Anisimovon kylässä.

## Lähteet

## Aiheesta muualla
* Laptevon kunnan sivusto
Ustjutskoje

**Ustjutskoje** () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin lounaisosassa 30 kilometrin päässä Pestovosta. Kylässä on vajaat 300 ja kunnassa 1&nbsp;050 asukasta (vuonna 2009).

Ustjutskojen kunnan pinta-ala on 282,42 neliökilometriä. Se rajoittuu pohjoisessa Pestovon piirin Laptevon sekä idässä Ohonan ja Vjatkan kuntiin, etelässä Tverin alueeseen sekä lännessä Novgorodin alueen Mošenskojen piiriin. Pinta-alasta 64,9 % on metsää, 24,8 % maatalousmaata ja 4,8 % vesistöjä. Seudulla on useita pieniä järviä. Kunnan luoteisosa kuuluu Redrovon rauhoitusalueeseen.

Keskuskylän lisäksi kuntaan kuuluu 27 kylää: Anšutino, Barsaniha, Bor, Borki, Dubrovo, Gusevo, Ivankovo, Krutets, Kuzjupino, Lavrovo, Lukinskoje, Malaškino, Nefedjevo, Novoje Muravjevo, Paltsevo, Plavi, Pogorelovo, Popovo, Rybakovo, Stolbskoje, Štšukina Gora, Teterino, Tomarovo, Uloma, Ustje, Ustroiha ja Zujevo. Ustjutskojen jälkeen toiseksi suurin kylä on reilun 150 asukkaan Pogorelovo.

Ustjutskojen kautta kulkee Borovitšin ja Pestovon välinen maantie. Kylistä on linja-autoyhteydet Pestovoon, Borovitšiin ja Novgorodiin. Työvoimasta 69 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (35,0 %), opetusala (23,8 %) ja rakennustyöt (15,6 %). Kunnassa toimii yksi maatalousyritys sekä joukko sahalaitoksia.

Palveluihin kuuluvat Ustjutskojen keskikoulu sekä Pogorelovon ja Barsanihan alakoulut lastentarhoineen, kolme kulttuuritaloa ja kirjastoa, neljä postikonttoria sekä kolme lääkintäasemaa. Nähtävyyksiä ovat Ustjen muinaislinna sekä muinaiset asuin- ja hautapaikat.

## Lähteet

## Aiheesta muualla
* Ustjutskojen kunnan sivusto
Vjatka (Novgorodin alue)

**Vjatka** () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin eteläosassa 16 kilometrin päässä Pestovosta. Kylässä on reilut 500 ja kunnassa 700 asukasta (vuonna 2009).

Vjatkan kunnan pinta-ala on 100,6 neliökilometriä. Se rajoittuu pohjoisessa Pestovon piirin Ohonaan ja idässä Pestovon maalaiskuntaan, etelässä Tverin alueeseen sekä lännessä Ustjutskojen kuntaan. Pinta-alasta 63,6 % on metsää ja 31,9 % maatalousmaata. Seudun jokia ovat Mologa, Voldomitsa ja Guska.

Keskuskylän lisäksi kuntaan kuuluu 11 kylää: Alekseiha, Avdejevo, Bykovo, Evanovo, Fedovo, Gorka, Guski, Karelskoje-Pestovo, Novinka, Sidorovo ja Trebesovo. Vjatkan jälkeen toinen suurempi kylä on vajaan sadan asukkaan Novinka. Kahdessa kylässä ei ole lainkaan vakituista asutusta.

Vjatkan kylä mainitaan ensimmäisen kerran Novgorodin Bežetskin viidenneksen verokirjassa vuosina 1550–1551. Vuosisadan lopun kulkutaudit ja 1600-luvun alun sekasorron aika autioittivat alueen lähes kokonaan. Sen jälkeen syntyneestä karjalaisasutuksesta muistuttaa kylännimi *Karelskoje* eli ”karjalainen” Pestovo erotuksena pohjoisempana sijaitsevasta ”venäläisestä” (*Russkoje Pestovo*). Myöhemmin seudulle alettiin perustaa aateliskartanoita. Vjatkan kartanon yhteydessä oli kaksi kirkkoa sekä pienet tiili- ja viinatehtaat.

Vjatkan kautta kulkee Pestovon ja Tverin alueen välinen paikallistie. Kylistä on linja-autoyhteys Pestovoon sekä Tverin alueen Lesnojeen. Työvoimasta 82 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (25,9 %), opetusala (25,9 %) ja kauppa (19,0 %). Vjatkassa toimii karjanhoitoon erikoistunut maatalousyritys.

Palveluihin kuuluu alakoulu lastentarhoineen, kulttuuritalo, kirjasto, posti, yleinen sauna ja lääkintäasema. Nähtävyyksiä ovat Novinkan pohjoispuolella sijaitsevat kumpuhaudat, 1800-luvulla rakennettu Vjatkan kirkko sekä entisen kartanon puistoalue.

## Lähteet

## Aiheesta muualla
* Vjatkan kunnan sivusto
Carita Mäkelä

**Carita Mäkelä** (o.s. **Bergström**) on suomalainen näyttelijä. Hän on työskennellyt muun muassa Disneyn piirrettyjen elokuvien ääninäyttelijänä.

Mäkelän vanhemmat ovat Matti ja Pirjo Bergström. Hän oli naimisissa näyttelijä Konsta Mäkelän kanssa vuosina 1989–2003.

## Filmografia
### Elokuvat

### Ääninäyttelijänä

## Lähteet
Vjatka (täsmennyssivu)

**Vjatka** tarkoittaa seuraavia asioita:

* Vjatka, Kaman sivujoki Venäjällä
* Vjatka, Kirovin kaupungin nimi vuoteen 1934 saakka
* Vjatka, kylä ja maalaiskunta Novgorodin alueella Venäjällä
* Vjatkan kuvernementti, entinen hallintoalue Venäjällä
Ignacio Gregorio Larrañaga Lasa

**Ignacio Gregorio Larrañaga Lasa** (4. lokakuuta 1892 Aldaba – 18. helmikuuta 1975) oli espanjalaissyntyinen roomalaiskatolinen piispa. Hänestä tuli kapusiini vuonna 1902, ja hän sai pappisvihkimyksensä 19. huhtikuuta 1919. Hänet nimitettiin Pingliangin prefektiksi Kiinaan 29. huhtikuuta 1930 ja 25. kesäkuuta 1950 sen piispaksi. Piispaksi konsekroinnin suoritti 1. lokakuuta 1950 Antonio Riberi, jota avustivat Simon Zhu Kai-min ja Ignatius Kung Pin-mei.

Larrañaga Lasa osallistui Vatikaanin toiseen kirkolliskokoukseen. Hän kuoli 82-vuotiaana toimiessaan yhä piispana.

## Lähteet
Bogoslovo

**Bogoslovo** () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin luoteisosassa 35 kilometrin päässä Pestovosta. Kylässä on reilut 200 ja kunnassa 1&nbsp;400 asukasta (vuonna 2009).

Bogoslovon kunnan pinta-ala on 395,66 neliökilometriä. Se rajoittuu pohjoisessa Vologdan alueeseen, idässä Pestovon maalaiskuntaan, etelässä Ohonan ja Laptevon kuntiin sekä lännessä Novgorodin alueen Hvoinajan piiriin. Pinta-alasta 64,7 % on metsää ja 32,6 % maatalousmaata.

Keskuskylän lisäksi kuntaan kuuluu 53 kylää ja muuta asutuskeskusta: Abrosovon kylä ja asemanseutu, Akinkino, Barygino, Belkovo, Brjakunovo, Dmitrovskojen kylä ja asutus, Dratševo, Dunevkan kylä ja asemanseutu, Dunilovo, Gora, Gorbuhino, Ivlevo, Jeskino, Jezžino, Kirva, Klimovštšina, Kopatševo, Krenitsy, Maklakovo, Makšejeva Gorka, Mankovo, Medvedevo, Mežduretšje, Moskotovo, Nazarjino, Novoje Sihino, Odintsovo, Osipovo, Ostrov, Pankovo, Pirogovo, Pljuštševo, Podlipje, Posjolok, Potulovo, Prokudino, Pustoška, Somino, Sorokino, Staroje Sihino, Stinkino, Tarasovo, Tokarevo, Tytškino, Varahino, Vetka, Vysokovo, Zaretšje sekä kaksi Zarutševjen kylää. Kylistä suurin on reilun 300 asukkaan Brjakunovo. Neljässä kylässä ei ole lainkaan vakituista asutusta. Abrosovon ja Brjakunovon kylähallinnot yhdistettiin Bogoslovoon vuonna 2005.

Kylistä on linja-autoyhteydet Pestovoon. Pietarin ja Moskovan välisellä ohitusradalla on Abrosovon rautatieasema. Työvoimasta 68 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (27,3 %), opetusala (18,6 %) ja jalostus (14,9 %). Kunnassa toimii yksi maatalousyritys, joukko sahalaitoksia sekä korjauspaja.

Palveluihin kuuluvat Bogoslovon keskikoulu ja Brjakunovon peruskoulu lastentarhoineen, Bogoslovon, Brjakunovon ja Abrosovon kulttuuritalot ja kirjastot, viisi postikonttoria ja kolme lääkintäasemaa. Nähtävyyksiä ovat Brjakunovon muinaislinna, muinaiset asuin- ja hautapaikat, Kirvan kirkko, Klimovštšinan ja Zaretšjen kartanoalueet sekä vanhat asuin- ja talousrakennukset.

## Lähteet

## Aiheesta muualla
* Bogoslovon kunnan sivusto
Matkalla Alabamaan

”**Matkalla Alabamaan**” on suomirockyhtye Popedan kappale, joka julkaistiin singlenä vuoden 1984 studioalbumilta *[[Harasoo]]*. Samalla singlellä julkaistiin myös kappale ”Nyrkki-Kyllikki”, joka julkaistiin myöhemmin *[[Peetlehemin pesäveikot (nopein saa)]]* -kokoelma-albumilla, jolle on koottu kaikki yhtyeen singlekappaleet, joita ei ole albumeilla.

”Matkalla Alabamaan” -kappaleesta tuli yksi yhtyeen tunnetuimmista hiteistä ja se onkin kuulunut jo monta vuotta yhtyeen vakiobiiseihin keikoilla. Kappaleesta on julkaistu samana vuonna myös remix-versio.

Kappale nousi Suomen virallisen singlelistan sijalle 3.

## Kappaleet
# 
# 

## Kokoonpano
* Pate Mustajärvi – laulu
* Tapani Mikkonen – kitara
* Costello Hautamäki – kitara
* Jyrki Melartin – basso
* Eero ”Safka” Pekkonen – urut, piano, taustalaulu
* Kari Holm – rummut
* Puntti Valtonen - taustalaulu

## Lähteet
José de Haas

**José de Haas** (4. tammikuuta 1877 Eersel – 1. elokuuta 1956) oli alankomaalaissyntyinen roomalaiskatolinen piispa. Hänet vihittiin fransiskaanien papiksi 9. maaliskuuta 1902 ja nimitettiin Araçuaín hiippakunnan johtoon Brasiliaan 20. maaliskuuta 1937. Piispaksi konsekroinnin suoritti 25. heinäkuuta Benedetto Aloisi Masella, jota avustivat Serafim Gomes Jardim da Silva ja Eduardo José Herberhold. De Haas kuoli 79-vuotiaana virassa.

## Lähteet
Richard Mayo

**Richard Walden Mayo** (12. kesäkuuta 1902 Dorchester, Massachusetts &ndash; 10. marraskuuta 1996 Boca Raton, Florida) oli yhdysvaltalainen nykyaikainen viisiottelija ja olympiamitalisti.

Mayo oli West Pointissa miekkailujoukkueen kapteeni ja maastojuoksija, ja hänet johdatti nykyaikaisen viisiottelun pariin William Rose, joka oli lajin ensimmäisiä toimijoita Yhdysvalloissa. Mayo osallistui ensimmäisiin olympialaisiinsa Amsterdamissa 1928, jossa hän oli yhdeksästoista henkilökohtaisessa kisassa. Pettymyksen tuottaneeseen sijoitukseen suurena syynä oli Mayon 37. eli viimeinen sija ratsastusosuudessa. Hän vietti koko vuoden 1931 ratsastuskoulussa Kansasissa ennen Los Angelesin olympiakisoja 1932. Omistautuminen asialle kannatti, sillä kisoissa Mayo sijoittui ratsastuksessa toiseksi ja oli ennen viimeistä lajia kärjessä. Maastojuoksussa hän kuitenkin loukkasi akillesjänteensä ja putosi kokonaiskisan pronssille. 

Mayo työskenteli armeijassa ja muun muassa komensi Yhdysvaltain 15. armeijaa Ranskassa toisen maailmansodan aikana. Hän jäi eläkkeelle 1956 prikaatikeneraalin arvonimen kantajana. 

## Lähteet

* Mayon profiili sports-reference.com -sivustolla
Martti Sirén

**Martti Sirén** on suomalainen taikuri. Hän on toiminut pitkään taikuuden ammattilaisena. Sirén on toiminut Kouvolan Taikapäivien yhteydessä pidettävien taikureiden Suomen-mestaruuskisojen tuomarina vuosituhannen vaihteesta ja ollut vuodesta 1999 vuoteen 2016 "Jokeri - Taikuutta taikureille" -lehden päätoimittajana.

## Lähteet
José María Massia

**José María Massia** (30. joulukuuta 1815 – 15. tammikuuta 1902) oli espanjalaissyntyinen roomalaiskatolinen piispa. Hänet nimitettiin 17. syyskuuta 1875 Lojan hiippakunnan johtoon Ecuadoriin, ja piispaksi konsekroinnin suoritti 21. syyskuuta 1876 Francisco Orueta y Castrillón, jota avusti Juan María Ambrosio Huerta.

## Lähteet
Viktor Turin

**Viktor Aleksandrovitš Turin** (, 1895 Pietari, Venäjä – 15. toukokuuta 1945 Moskova, Neuvostoliitto) oli venäläinen käsikirjoittaja ja elokuvaohjaaja. Turin muistetaan parhaiten dokumenttielokuvastaan Turksib (1929).

## Elämä
Turin opiskeli teatteria synnyinkaupungissaan Pietarissa, mutta muutti vuonna 1912 sukulaistensa luokse Yhdysvaltain Bostoniin, jossa hän opiskeli maineikkaassa Massachusetts Institute of Technologyssa (MIT) vuosina 1913-1916. Opiskelujen päätyttyä Turin siirtyi länsirannikolle Hollywoodin ja työskenteli viiden vuoden ajan elokuva-alalla, muun muassa näyttelijänä ja käsikirjoittajana.

Vuonna 1922 Turin palasi synnyinmaahansa, joka oli muuttunut Tsaarin Venäjästä Neuvostoliitoksi. Saman vuonna syntyi esikoisohjaus *Lozungi Oktjabrja*, joka oli dokumentti. 1920-1930-luvuilla Turin ohjasi myös näytelmäelokuvia, mutta jälkimaailma muistaa hänet dokumenttielokuvasta Turksib (1929), joka kuvaa todistusvoimaisesti Turkestanin–Siperian rautatien rakentamista.  

Turin ohjasi vielä vuonna 1938 näytelmäelokuvan Baku, joka kertoo Bakun työläisten osallistumisesta vuoden 1905 vallankumoukseen. Viimeiset vuotensa toisen maailmansodan aikana Turin toimi Sojuzintorgkinon neuvonantajana. 

## Vaikutus
Turinin ohjaama Turksib huomattiin nopeasti myös lännessä. Taidokas elokuva vaikutti vahvasti jo 1930-luvulla muun muassa brittiläisiin dokumenttiohjaajiin.

## Lähteet
Felipe Benito Condurú Pacheco

**Felipe Benito Condurú Pacheco** (18. heinäkuuta 1892 São Bento – 1. lokakuuta 1972) oli brasilialainen roomalaiskatolinen piispa. Hänet vihittiin papiksi 21. marraskuuta 1915 ja nimitettiin Ilhéusin hiippakunnan johtoon 19. huhtikuuta 1941. Piispaksi konsekroinnin suoritti 6. heinäkuuta Benedetto Aloisi Masella, jota avustivat Carlos Carmelo de Vasconcelos Motta ja Francisco de Assis Pires.

Condurú Pacheco sai 7. helmikuuta 1946 nimityksen Parnaíban piispaksi, jona hän toimi, kunnes erosi tehtävistään 17. tammikuuta 1959. Eroamispäivänään hän sai nimityksen Decorianan titulaaripiispaksi, joka hän oli, kunnes kuoli 80-vuotiaana syksyllä 1972.

## Lähteet
Piráti Chomutov

**Piráti Chomutov** on vuonna 1945 perustettu tšekkiläinen jääkiekkojoukkue Tšekin tasavallan Chomutovista. Joukkue pelaa Tšekin kolmanneksi korkeimmalla sarjatasolla 2. česká hokejová ligassa. Sen kotihalli on SD Aréna, jonka kapasiteetti on 5250 katsojaa. Joukkue aloitti toimintansa 1945, ja jo kaudelle 1950–1951 joukkue onnistui nousemaan Tšekkoslovakian pääsarjatasolle, jossa se pelasi aina kaudelle 1963–1964 asti. Seuraavan kerran joukkue onnistui nousemaan pääsarjaan kaudeksi 1967–1968, mutta putosi saman tien. Saman kohtalon joukkue koki kaudella 1973–1974. Kauden 1983–1984 päätteeksi joukkue tippui Tšekkoslovakian toiseksi korkeimmalta sarjatasolta kolmannelle. Joukkue onnistui nousemaan takaisin toiseksi korkeimmalle tasolle ostettuaan paikan kaudelle 1997–1998. Tuosta kaudesta lähtien joukkue pelasi kyseisessä sarjassa, kunnes kauden 2011–2012 päätteeksi onnistui nousemaan Tšekin O<sub>2</sub> Extraligaan. Kauden 2013-2014 päätteeksi joukkue putosi jälleen Tšekin toiseksi korkeimmalle sarjatasolle 1. Národní Hokejová Ligaan

## Joukkue kaudella 2025–2026

### Valmennus & Joukkueenjohto
* **Päävalmentaja:** Jakub Grof 
* **Apuvalmentaja & Toimitusjohtaja:** Viktor Hübl 
* **Apuvalmentaja:** Richard Lobo 
* **Fysiikkavalmentaja:** Petr Švehla 
* **Huoltopäällikkö:** Daniel Šabaka 
* **Puheenjohtaja:** Daniel Badinka 
* **Jääkiekkotoiminnanjohtaja & Varapuheenjohtaja:** Jaroslav Procházka 
* **Varapuheenjohtaja:** Jiří Sochor 
* **Urheilutoimenjohtaja:** Martin Pešout 
* **Joukkueenjohtaja:** Miroslav Hanuljak 

## Aiheesta muualla
* Kotisivut
Knattspyrnufélag Reykjavíkur

**Knattspyrnufélag Reykjavíkur** (lyh. **KR Reykjavík**) on islantilainen urheiluseura, jonka jalkapallojoukkue pelaa maansa pääsarjassa Úrvalsdeildissa. Vuonna 1899 perustettu seura on Islannin vanhin ja menestynein.

Jalkapallossa KR voitti heti ensimmäisen Islannin-mestaruuden, josta pelattiin ensimmäisen kerran vuonna 1912. Kaiken kaikkiaan seura on voittanut 27 mestaruutta, joista viimeisin on vuodelta 2019.

Seuran koripallojoukkue on voittanut Islannin-mestaruuden 14 kertaa sekä cup-mestaruuden kaksitoista kertaa.

## Lähteet

## Aiheesta muualla
*KR Reykjavíkin verkkosivut
Seppo Tauriainen

**Seppo Tauriainen** (s. 1983) on suomalainen taikuri, klovni ja vatsastapuhuja. Hän esiintyy taiteilijanimellä *Klovni Sebastian*. Hän on esiintynyt muun muassa useita kiertueita Sirkus Finlandiassa, Linnanmäellä sekä Oulun Vauhtipuistossa. 

Tauriaisella on ollut useita esiintymisiä sekä kiertueita ulkomailla mm. Ruotsissa, Norjassa, Venäjällä, Amerikassa, Virossa, Belgiassa ja Kiinassa.

Vuonna 2014 hänet palkittiin Kiinassa Wuhanin kansainvälisillä sirkusfestivaaleilla Excellent Award -palkinnolla.

## Esiintymisiä
Klovni Sebastian on ollut vuosittain mukana sirkuskiertueilla ja esiintynyt televisiossa Suomessa ja ulkomailla
### Sirkuskiertueet
*Sirkus Finlandia, Suomi (2004)
* Sirkus Finlandia, Suomi (2005)
* Cirkus Agora, Norja (2007)
* Sirkus Finlandia, Suomi (2008)
* Cirkus Wictoria, Ruotsi (2011)
* Sirkus Finlandia, Suomi (2012)
* Cirkus Merano, Norja (2013)
* 11th Wuhan International Circus Festival of China, Kiina (2014)
* Kelly Miller Circus, Yhdysvallat (2015)
* Sirkus Finlandia, Suomi (2017)
* Sirkus Finlandia, Suomi (2018)
* Sirkus Finlandia, Suomi (2019)
* Sirkus Finlandia, Suomi (2020)
* Sirkus Finlandia, Suomi (2021)
* Sirkus Finlandia, Suomi (2022)
* Sirkus Finlandia, Suomi (2023)
* Sirkus Finlandia, Suomi (2024)

### Televisioesiintymisiä
**Silmänkäännön rajoilla* (13-jaksoa, 2000, Klovni Sebastian)
**Ihana aamu* (2005, Klovni Sebastian)
**[[Ruben & Joonas]]* (2005, Klovni Sebastian)
**Krisse Show* (2007, oma itsensä)
**Liaoning TV, Kiina* (2009, Taikuri Sebastian)
**YLE Sirkus* (oma itsensä)
**[[Min Morgon]]* (2010, Klovni Sebastian)
**Talang* (2011, Klovni Sebastian)
* Wuhan TV, Kiina (2014 Vatsastapuhuja Sebastian)
* CCTV, Kiina (2014 Vatsastapuhuja Sebastian)
* Mentalisti Noora Karma (2014 Klovni Sebastian)
* News 12 Westchester, Yhdysvallat (2015 Vatsastapuhuja Sebastian)
* Zoo (televisiosarja), CBS-kanava Yhdysvallat (2015 Avustaja)
* Hyvät kaupat (2016 Vatsastapuhuja Sebastian)
* Bjällerklang (2018)
* Pisara (2019)
* Villien Toiveiden Virasto, Yle (2019)

## Lähteet

## Aiheesta muualla
*Klovni Sebastianin kotisivu
*Sebastianin alkutaival, Sirkusteltta
*Sirkuslaiset Vatikaanissa, Sirkusteltta
*Ventrilogisti, Sirkusteltta
*Klovni Sebastian, Sirkusteltta
* 11th Wuhan International Circus Festival of China, Sirkusteltta
*Sebastian ruotsalaissirkukseen, oululehti.fi
*Sirkustaiteilija Seppo Tauriainen: Raamatun tekstejä ei voi puhua vatsasta, kotimaa24.fi
*Oululainen vatsastapuhuja kiertää Norjaa sirkuksen mukana, Kaleva.fi
¡Uno!

**¡Uno!** on Green Dayn yhdeksäs studioalbumi, joka julkaistiin 25. syyskuuta 2012. Se on ensimmäinen kolmen albumin trilogiasta (*¡Uno!* *[[¡Dos!]]* *[[¡Tré!]]*), jotka julkaistiin 21. syyskuuta 2012, Green Day aloitti uuden materiaalin nauhoittamisen ystävänpäivänä 14. helmikuuta 2012. Ensimmäinen single "Oh Love" julkaistiin 16. heinäkuuta 2012. Albumista on tehty traileri YouTubeen, jossa näkyy albumin kansi. Albumin kappalelista julkaistiin 26. kesäkuuta 2012. 

## Tausta ja nauhoitus
Billie Joe Armstrong kertoi virallisella Twitter-profiilillaan, että bändi alkoi nauhoittaa uutta albumia 14.2.2012. 11.4.2012 bändi kertoi nauhoittavansa kolmen albumin trilogian (¡Uno! ¡Dos! ¡Tré!). Jokaisessa kappaleessa on voimaa ja energiaa ja se tuo Green Dayn suositulle tasolle. Albumien tuottajana toimii bändin pitkäaikainen tuottaja Rob Cavallo, joka on tuottanut Dookien, Insomniacin, Nimrodin ja American Idiotin.

## Musiikki
Kun Billie Joe Armstrongia haastateltiin Rolling Stonessa, Armstrong totesi että heidän uusi albumi olisi erilainen kuin *[[American Idiot]]* ja *[[21st Century Breakdown]]*. Olisi enemmän poppia AC/DCn ja aiemman Beatlesin väliltä. Hän myös lisäsi, että muutama kappale albumilta kuulostaisi garage rockilta ja tanssimusiikilta. Armstrongin mukaan kappale nimeltään "Kill the DJ" olisi lähellä "Straight-up tanssimusiikkia" ja "four-on-the-floor rhythmiä", jota bändi ei ole koskaan tehnyt ennen.
25.6.2012 bändi kertoi, että albumin ensimmäinen single "Oh Love" julkaistaan 16.7.2012

## Kappaleet

## Kokoonpano
* Billie Joe Armstrong – laulu, kitara
* Mike Dirnt – basso, taustalaulu
* Tré Cool – rummut, taustalaulu

### Vierailevat muusikot
* Jason White – kitara
* Rob Cavallo – koskettimet, tuottaja

## Arviot
* Allmusic: 
* Entertainment Weekly: B
* Kaaoszine: 7/10
* Metacritic: 67/100
* Soundi: 

## Lähteet
Rodney Dangerfield

**Rodney Dangerfield** (alkuperäinen nimi **Jacob Rodney Cohen**, 22. marraskuuta 1921 New York, Yhdysvallat – 5. lokakuuta 2004 Los Angeles, Yhdysvallat) oli yhdysvaltalainen koomikko ja näyttelijä. Hänet tunnetaan erityisesti tavaramerkkilauseestaan ”I don't get no respect” (”Minua ei yhtään arvosteta”), jonka itseään väheksymisen teeman ympärille hänen komediansa yleensä rakentui.

## Lapsuus
Dangerfieldin alkuperäinen nimi oli Jacob Cohen. Hän syntyi New Yorkin Long Islandilla juutalaiseen perheeseen ja vietti lapsuutensa Queensin kaupunginosassa. Hänen suhteensa vanhempiinsa oli etäinen. Kun vanhemmat erosivat, Jacob jäi asumaan äitinsä kanssa. Dangerfield sanoo tunteneensa nuorena alemmuutta ja hakeneensa hyväksyntää kaveripiirissä olemalla hauska.

## Ura
Dangerfield aloitti stand up -koomikon uransa 19-vuotiaana muutettuaan ensin nimekseen **Jack Roy**, mutta ei saavuttanut mainittavaa menestystä. Mentyään 27-vuotiaana naimisiin hän lopetti esiintymisen 15 vuodeksi pystyäkseen elättämään perheensä. 42-vuotiaana hän palasi komedian pariin taiteilijanimellä Rodney Dangerfield ja alkoi saavuttaa menestystä. Dangerfield esiintyi useasti *[[The Ed Sullivan Show|The Ed Sullivan Show’ssa]]* ja etenkin *[[The Tonight Show|The Tonight Show’ssa]]*. Keskeinen seikka hänen menestyksessään oli hänen keksimänsä lentävä lause ”I don't get no respect”. Sen avulla hän loi itselleen imagon, johon kuulijat voivat samastua.

Dangerfieldin ensimmäinen elokuvarooli oli vuonna 1971 elokuvassa *The Projectionist*. Hänen tunnetuin elokuvansa on *[[Latvasta laho]]* (1980), jossa näyttelivät myös Chevy Chase, Ted Knight ja Bill Murray. Elokuvamenestyksestään huolimatta hän nautti kuitenkin aina eniten stand up -komedian tekemisestä, koska vain sen kautta hän sai välittömän kontaktin yleisöön.

Dangerfield sai vuonna 1980 parhaan komediaäänitteen Grammy-palkinnon levystä *No Respect*. Hän julkaisi vuonna 2004 omaelämäkerran *It's Not Easy Bein' Me: A Lifetime of No Respect but Plenty of Sex and Drugs* ja jatkoi aktiivista ja menestyksekästä esiintymistä kuolemaansa asti.

## Yksityiselämä
Dangerfield oli kahdesti naimisissa, ja hänellä on yksi tytär ja yksi poika. Hän kuoli vuonna 2004 Los Angelesissa sydänleikkauksen komplikaatioihin.

## Lähteet

## Aiheesta muualla

*
Austin Rivers

**Austin James Rivers** (s. 1. elokuuta 1992 Santa Monica, Kalifornia) on yhdysvaltalainen koripalloilija, pelipaikaltaan heittävä takamies. Hän pelaa NBA-seura Houston Rocketsissa. Hänet varattiin kymmenentenä pelaajana  ensimmäisellä kierroksella.

Ennen ammattilaisuraansa Rivers pelasi neljä kautta (2007–2011) floridalaisen Winter Park High Schoolin joukkueessa ja yhden kauden (2011–2012) pohjoiscarolinalaisen Duken yliopiston joukkueessa.

Vuonna 2012 alkaneella ammattilaisurallaan Rivers on edustanut New Orleans Hornetsia, joka vaihtoi nimensä New Orleans Pelicansiksi, tammikuusta 2015 Los Angeles Clippersiä sekä kesästä 2018 alkaen Washington Wizardsia. Joulukuussa 2018 hän siirtyi Phoenix Sunsiin mutta ei pelannut siellä otteluakaan vaan esiintyi seuraavaksi Houston Rocketsissa, jonka kanssa hän teki sopimuksen jouluaattona 2018.

Riversin isä, Doc Rivers, on entinen ammattilaiskoripalloilija ja NBA-seura Los Angeles Clippersin päävalmentaja. Tammikuussa 2015 Austin Riversistä tuli ensimmäinen isänsä valmentamassa joukkueessa pelannut NBA-pelaaja.

## Lähteet

## Aiheesta muualla
Koripallon naisten I-divisioona

**Naisten I-divisioona** on Suomen toiseksi korkein sarjataso naisten koripallossa. Kaudella 2023-2024 puolivälierissä voittaneet joukkueet pelasivat välierissä, joissa kohtasivat Puhuttaret Vantaalta, BC Nokia, Turun NMKY sekä Torpan Pojat II Helsingistä. Loppuottelusarjassa kohtasivat BC Nokia sekä Turun NMKY. Sekä välierät että loppuottelut pelattiin paras kolmesta -järjestelmällä. BC Nokia voitti finaalisarjan puhtaasti 2-0 ja nousi tulevalle kaudelle Naisten Korisliigaan. Putoamispeleissä hävinneistä joukkueista Kataja Basketista sekä Korihaista Kataja haki tulevalle kaudelle 2024-2025 paikkaa sarjaan Villi kortti -arvonnan kautta, jonka myötä joukkue pääsi sarjaan. Korihait päättivät olla osallistumatta Villi kortti -arvontaan, ja aikoo pelata kaudella 2024-2025 läntistä II-divisioonaa.

## Joukkueet kaudella 2021–2022

↓ = putoaminen Korisliigasta, ↑ = nousu II-divisioonasta

## Sarja nousijat

## Lähteet
* Suomen Koripalloliitto

### Viitteet